29 



Mange smukke og ejendommelige Punkter passerer man paa 

 denne Tur. Jeg vil nævne Ordrup Næs og Knarbos Klint, 

 hvilken sidste navnlig byder paa en rig Udsigt; man ser her alt 

 det samme, som man fra Vejrhøj ser mod Vest: Ordrup Næs, 

 Nexelø og Nexelø Bugt med Refsnæs i Horizonten. Stranden er 

 paa dette Stykke smal, stenet og sparsomt bevokset med Strand- 

 kaal og enkelte andre Planter. Ved Dragsholm hører Skrænterne 

 op, og Kysten er nu lav, men med væsentlig samme Karakter 

 til Havnsø Mølle, hvor en lille Fjord, Tranevejle, omgivet af 

 Engstrækninger, skærer sig nogle km ind i Landet. Herfra og 

 hen imod Alleshave ved Saltbæk Vig findes magre, hedeagtige, 

 sparsomt lyngbevoksede Strækninger bag en forholdsvis bred 

 Sandstrand. Marehalm forekommer meget sparsomt mellem 

 Høve og Alleshave. 



Efter disse indledende Bemærkninger vil jeg prøve paa at 

 give en Skildring af selve Turen og meddele, hvad jeg mener 

 vil kunne have ornithologisk Interesse. Saa snart jeg havde 

 spist til Middag paa Kroen, begav jeg mig da med Ransel paa 

 Ryg og Stav i Haand ud paa min store »Opdagelsesrejse«. Jeg 

 styrede straks min Kurs mod den nordlige Ende af Højsand, 

 hvor jeg vilde begynde Efterforskningen. Paa Vejen derud saa 

 jeg ved et Stengærde nogle unge Digesmutter (Saxicola oenanthe). 

 Sammesteds holdt et Par Gulspurve (Emberiza citrinella) til, 

 medens Lærkerne (Alauda arvensis) sang over Markerne. Ved 

 Højsand saa jeg Markpiberen i 1913 og ventede derfor ogsaa at 

 finde den der i Aar. I Aar var den der imidlertid ikke, skønt 

 der ellers var gode Betingelser for den : lave, sandede, marehalm- 

 bevoksede Marker neden for selve Klitten. I det Buskads af 

 Tjørn, Rose, Caprifolium og Fyr, der dækker det meste af Klitten, 

 saas en Del Tornsangere (Sylvia cinerea) og nogle enkelte Sol- 

 sorter (Turdus merula) og Gulspurve (Emberiza citrinella). Af 

 Tornskader (Lanhis collyrio) var der en halv Snes Par. Denne 

 Fugl var meget almindelig i Egnen ved Nykøbing og Rørvig. 

 Allerede paa Vejen fra Skibet til Rørvig Kro saa jeg to gamle 

 Hanner, hvoraf den ene fodrede en stor Unge. Fra den sydlige 

 Ende af Højsand spadserede jeg ud til Skansehage. I en lille 

 Sandskrænt ved Vejen ynglede Digesvale (Hirundo riparia), 

 medens Forstuesvalen (Hirundo rusiica) saas flyvende. Ude paa 

 Skansehage var der en Del Fugle. Præstekraven (Ægialitis 

 hiaticula) var talrigst, men der var ogsaa nogle Par Strandskader 



